上完堂之後，由太子行過黎呢間譚仔都唔使太耐。而且夜晚十點幾，人流都唔算太多。可以食餐過癮既米線。因為唔知咩原因，想入黎食碗麻辣米線先返歸。麻辣米線依舊要大辣，不過料就有小小變。都係要雞肉，因為呢度既雞算幾好食。食落唔會鞋口，而且份量都幾多。另外，我既新係腩肉。因為肥瘦適中，食落好有口感。而米線都唔錯，個麻辣湯當然食得好過癮啦。凍奶茶佢既茶味好重，而且落既奶係幾特別。聽閒係落左豆奶，所以又香又滑，值得一讚。都係三十幾蚊一餐，間中過下麻辣癮。絕對係唔錯既選擇。